ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1995 σχετικά με τα αναγκαία μεταβατικά μέτρα για τη διευκόλυνση της κατάρτισης και της ορθής εφαρμογής των προσωρινών καταλόγων των επιχειρήσεων τρίτων χωρών οι οποίες επιτρέπεται να εξάγουν ζωικά προϊόντα στην Κοινότητα (Κείμενο που παρουσιάζει ενδιαφέρον για τον ΕΟΧ) (95/417/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου της 22ας Ιουνίου 1995 σχετικά με τις λεπτομέρειες κατάρτισης, για μια μεταβατική περίοδο, των προσωρινών καταλόγων των επιχειρήσεων των τρίτων χωρών από τις οποίες τα κράτη μέλη επιτρέπεται να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια (1), και ιδίως το άρθρο 7,

Εκτιμώντας:

ότι η έγκριση των καταλόγων των επιχειρήσεων εντάσσονται στο πλαίσιο της άσκησης εναρμόνισης των όρων εισαγωγής ζωικών προϊόντων από τρίτες χώρες 7 ότι η έγκριση των καταλόγων αυτών έχει συνέπειες όσον αφορά την οργάνωση των κτηνιατρικών ελέγχων για τα ζωικά προϊόντα που προέρχονται από τρίτες χώρες 7 ότι πρέπει να προβλεφθούν κυρίως τα μεβατικά μέτρα όσον αφορά τις συχνότητες των ελέγχων που πρέπει να τεθούν σε εφαρμογή στα εξωτερικά σύνορα 7 ότι, σχετικά με το θέμα αυτό, η Επιτροπή, με την απόφαση 94/360/ΕΚ της 20ής Μαΐου 1994 σχετικά με τη μειωμένη συχνότητα των φυσικών ελέγχων των αποστολών ορισμένων προϊόντων που πρόκειται να εισαχθούν από τρίτες χώρες δυνάμει της οδηγίας 90/675/ΕΟΚ του Συμβουλίου (2), όπως τροποποιήθηκε τελευταία από την απόφαση 95/270/ΕΚ (3), προέβλεψε την εφαρμογή εναρμονισμένων μειωμένων συχνοτήτων από 1ης Φεβρουαρίου 1996 7 ότι η ορθή εφαρμογή των προσωρινών καταλόγων των επιχειρήσεων οδηγεί, εν αναμονή της εφαρμογής των συχνοτήτων που προβλέπονται σύμφωνα με το άρθρο 1 παράγραφος 1 της απόφασης 94/360/ΕΚ, στη διατήρηση των προϋφιστάμενων συχνοτήτων 7 ότι η δημιουργία των προσωρινών καταλόγων επιχειρήσεων απαιτεί τον προσδιορισμό του πεδίου εφαρμογής των διατάξεων του άρθρου 8 της οδηγίας 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (4) 7 ότι οι διατάξεις της παρούσας απόφασης θα πρέπει να επανεξετασθούν μόλις εγκριθεί η τροποποίηση του άρθρου 30 της οδηγίας 90/675/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις του άρθρου 8 της οδηγίας 90/675/ΕΟΚ εφαρμόζονται στα προϊόντα για τα οποία ελήφθηκαν κοινοτικές αποφάσεις για τη θέσπιση:

- καταλόγου εγκεκριμένων τρίτων χωρών,

- καταλόγου εγκεκριμένων επιχειρήσεων (ζωική υγεία και δημόσια υγεία) και - υποδείγματος πιστοποιητικών (ζωική υγεία και δημόσια υγεία).

Άρθρο 2

1. Τα κράτη μέλη διενεργούν ελέγχους ταυτότητας στον ίδιο τόπο με εκείνο στον οποίο διενεργούν τους φυσικούς ελέγχους και, ενδεχομένως, ταυτόχρονα με τους ελέγχους αυτούς.

2. Στις περιπτώσεις που αναφέρονται στο άρθρο 8 παράγραφος 4 της απόφασης 90/675/ΕΟΚ, οι έλεγχοι ταυτότητας και οι φυσικοί έλεγχοι διενεργούνται στον προεπιλεγέντα συνοριακό σταθμό ελέγχου προορισμού, υπό τον όρο ότι τα προϊόντα δεν έχουν εκφορτωθεί ή δεν έχουν μεταφορτωθεί από αεροσκάφος ή πλοίο σε ένα άλλο στην τελωνειακή ζώνη του αερολιμένα ή του λιμένα άφιξης προκειμένου να διακινηθούν στον προεπιλεγέντα συνοριακό σταθμό επιθεώρησης προορισμού.

Άρθρο 3

Τα κράτη μέλη εφαρμόζουν, μόλις τεθούν σε εφαρμογή, τις διατάξεις σχετικά με τις συχνότητες ελέγχου που αποφασίστηκαν σύμφωνα με το άρθρο 8 στοιχείο 3 της οδηγίας 90/675/ΕΟΚ.

Εν αναμονή των διατάξεων αυτών:

- τα κράτη μέλη διενεργούν τους ελέγχους ταυτότητας και τους φυσικούς ελέγχους σύμφωνα με τις ισχύουσες συχνότητες στο έδαφός τους πριν την 1η Ιουλίου 1992,

- τα κράτη μέλη ανακοινώνουν τις εν λόγω συχνότητες ελέγχου στην Επιτροπή και στα κράτη μέλη.

Άρθρο 4

Η παρούσα απόφαση εφαρμόζεται από 1ης Φεβρουαρίου 1996.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής